ЧРЕЗ ПРЕДСЕДАТЕЛЯ

НА НАРОДНОТО СЪБРАНИE

ДО

МИНИСТЪРА НА

ОКОЛНАТА СРЕДА И ВОДИТЕ

Г-ЖА ИСКРА МИХАЙЛОВА

В Ъ П Р О С

от КОРНЕЛИЯ МАРИНОВА

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО:определяне на целеви средства в бюджет 2014 по ЗУО

УВАЖАЕМИ ГОСПОЖО МИХАЙЛОВА,

В качеството си на народен представител от 11 МИР , по повод съществуващия от много години проблем в Община Ловеч-големи количества,складирани на територията на общината опасни отпадъци и във връзка с чл.56 ал.1от ЗУО,моля да ми бъде отговорено на следния въпрос:

1.Изготвено и внесено ли е в МС предложение за определяне на целеви средства за изграждане на съоръжения и инсталации за третиране на битови,масово разпространени и **опасни** отпадъци?

Колко и за кои населени места?

2.Включва ли Вашето предложение целеви средства за почистване и рекултивация на места,замърсени с отпадъци? Колко и за къде?

3.Какво е Вашето виждане за решаване на проблема с разположените в Община Ловеч опасни отпадъци,които години наред създават рискове за чистотата на почвата и водите в общината и са реална заплаха за живота и здравето на хората?

Народен представител:

София

17.10.2013г.